
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 193
                                                          din 28 noiembrie 2017
         pentru aprobarea proiectului „Reabilitare DJ 106 Agnita-Sighişoara”

 şi a cheltuielilor legate de proiect  
   
Consiliul Local al Municipiului Sighişoara, întrunit în şedinţă extraordinară;   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.462/22.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 72/27.10.2016 privind aprobarea unui parteneriat în scopul realizării în comun a proiectului „Reabilitare DJ 106 Agnita-Sighişoara”, cu modificările ulterioare;

Văzând adresa cu nr. 25.911/30.10.2017, a Agenţiei pentru Dezvoltare Regională Centru, transmisă Consiliului Județean Mureș, pentru demararea etapei precontractuale privind proiectul „Reabilitare DJ 106 Agnita - Sighişoara”;

Având în vedere solicitarea Consiliului Județean Mureș - Direcția de Dezvoltare Regională și Implementare Proiecte cu nr. 25.450/23.11.2017, înregistrată la Municipiul Sighișoara cu nr. 31.736/24.11.2017, completată cu adresa Consiliului Județean Mureș - Direcția de Dezvoltare Regională și Implementare Proiecte cu nr. 25.519/24.11.2017, înregistrată la Municipiul Sighișoara cu nr. 31.737/24.11.2017, prin care se solicită adoptarea de către consiliul local a hotărârii de aprobare a proiectului, a cheltuielilor legale de proiect în conformitate cu ultima formă a bugetului rezultat în urma etapei de evaluare și selecție a proiectului, precum și a hotărârii de modificare a Hotărârii Consiliului Local Sighișoara nr. 72/27.10.2016 privind aprobarea unui parteneriat în scopul realizării în comun a proiectului „Reabilitare DJ 106 Agnita-Sighişoara”;
Ținând cont de prevederile Programului Operaţional Regional 2014 – 2020, Ghidul solicitantului general și Ghidul solicitantului – Condiții specifice de accesare a fondurilor în cadrul apelului de proiecte nr. POR 2016/6/6.1/2, Axa prioritară 6, Prioritatea de investiții 6.1.;

Luând în considerare prevederile art. 35 alin. (1) din Legea nr. 273/2006 privind finanţele publice locale, cu modificările şi completările ulterioare;
          Văzând Raportul de specialitate al Serviciului Tehnic, Investiţii – Urmărire Contracte, Monitorizare Servicii de Utilităţi Publice, înregistrat cu nr. 31.464/22.11.2017, prin care se propune aprobarea proiectului „Reabilitare DJ 106 Agnita-Sighişoara” și a valorii totale în cuantum de 118.625.483,97 lei (inclusiv T.V.A.), îndeplinindu-se prevederile legale în acest sens;


Având în vedere avizele favorabile ale comisiilor de buget, comerţ și socială;


În baza prevederilor art. 36 alin. (2) lit. ”e”, alin. (7) lit. ”a” și ”c”, alin. (9), art. 45 alin. (2) şi a art. 115 alin. (1), lit. ”b” din Legea nr. 215/2001, Legea administraţiei publice locale, republicată, cu modificările şi completările ulterioare,


                                                                   H O T Ă R Ă Ș T E:

Art. 1. Se aprobă proiectul „Reabilitare DJ 106 Agnita-Sighişoara”, în vederea finanţării acestuia în cadrul Programului Operaţional Regional 2014 - 2020, Axa prioritară 6 – ”Îmbunătăţirea infrastructurii rutiere de importanţă regională, Prioritatea de investitii” 6.1 – ”Stimularea mobilităţii regionale prin conectarea nodurilor secundare şi terţiare la infrastructura TEN-T, inclusiv a nodurilor multimodale”, apelul de proiecte nr. 2. 

Art. 2. Se aprobă valoarea totală a proiectului „Reabilitare DJ 106 Agnita-Sighişoara”, în cuantum de 118.625.483,97 lei (inclusiv T.V.A.), conform bugetului proiectului. 


Art. 3. Se aprobă contribuţia proprie în proiect, în sumă de 0,00 lei, reprezentând achitarea tuturor cheltuielilor neeligibile ale proiectului, cât şi contribuţia de 2,00% din valoarea eligibilă a proiectului în cuantum de 0,00 lei, reprezentând cofinanţarea proiectului „Reabilitare DJ 106 Agnita-Sighişoara”. 
Art. 4. Sumele reprezentând cheltuieli conexe ce pot apărea pe durata implementării proiectului „Reabilitare DJ 106 Agnita-Sighişoara”, corespunzător lucrărilor executate pe teritoriul administrativ al judeţului Mureş, se vor suporta din resurse proprii ale U.A.T. Judeţul Mureş, astfel încât să se asigure desfăşurarea în condiţii optime a proiectului. 


Art. 5. U.A.T. Judeţul Sibiu şi U.A.T. Judeţul Mureş vor asigura toate resursele financiare necesare implementării proiectului în condiţiile rambursării/decontării ulterioare a cheltuielilor din instrumente structurale. 


Art. 6. Sumele reprezentând cheltuielile de mentenanţă, întreţinere ale proiectului „Reabilitare DJ 106 Agnita-Sighişoara”, pe întreaga perioadă de durabilitate a acestuia, corespunzător sectorului de drum situat pe teritoriul administrativ al judeţului Mureş, se vor suporta de către U.A.T. Judeţul Mureş.


Art. 7. Se împuterniceşte doamna Cîmpean Daniela, Preşedintele Consiliului Judeţean Sibiu, să semneze toate actele necesare, anexele şi contractul de finanţare în numele Judeţului Mureş. 


Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Tehnic, Investiţii-Urmărire Contracte, Monitorizare Servicii de Utilităţii Publice din cadrul Municipiului Sighișoara, Consiliul Judeţean Mureş și Consiliul Judeţean Sibiu.


Art. 9. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org
PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Tehnic, Investiţii-Urmărire Contracte, Monitorizare Servicii de Utilităţii Publice;

  1 ex. Biroul Buget, Contabilitate, Salarizare - Direcţia Economică;

  1 ex. Consiliul Judeţean Mureş;

  1 ex. Consiliul Judeţean Sibiu;
  6 ex. U.A.T.- urile semnatare ale acordului de parteneriat. 
16 ex. 
B.A.

